title: Komisijas Direktīva (1983. gada 14. decembris), ar ko tehnikas attīstībai pielāgo Padomes Direktīvu 76/756/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm

text:
Svarīgs juridisks paziņojums

|

31984L0008

Oficiālais Vēstnesis L 009 , 12/01/1984 Lpp. 0024 - 0029 Speciālizdevums spāņu valodā: Nodaļa 13 Sējums 15 Lpp. 0248  Speciālizdevums portugāļu valodā Nodaļa 13 Sējums 15 Lpp. 0248

		Komisijas Direktīva(1983. gada 14. decembris),ar ko tehnikas attīstībai pielāgo Padomes Direktīvu 76/756/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm(84/8/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 80/1267/EEK [2] un Grieķijas Pievienošanās aktu, un jo īpaši tās 11. pantu,ņemot vērā Padomes Direktīvu 76/756/EEK (1976. gada 27. jūlijs) par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm [3], kurā jaunākie grozījumi izdarīti ar Direktīvu 83/276/EEK [4], un jo īpaši tās 4. pantu,tā kā, ņemot vērā gūto pieredzi un tehnikas attīstību, pašlaik ir iespējams ne tikai papildināt dažas prasības un samērot tās ar faktiskajiem izmēģinājumu nosacījumiem, bet arī padarīt tās stingrākas, lai uzlabotu gan transportlīdzekļu pasažieru, gan citu satiksmes dalībnieku drošību;tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu mehānisko transportlīdzekļu tirdzniecībā,IR PIEŅĒMUSI ŠO DIREKTĪVU.1. pantsDirektīvas 76/756/EEK I pielikumu groza tā, kā tas noteikts šīs direktīvas pielikumā.2. pants1. No 1984. gada 1. oktobra dalībvalstis, pamatojoties uz Direktīvas 76/756/EEK I pielikuma 1.5.7. līdz 1.5.20. punktā uzskaitīto obligāto vai fakultatīvo apgaismes ierīču un gaismas signālierīču uzstādīšanu, nedrīkst:- atteikt piešķirt EEK tipa apstiprinājumu, izsniegt Direktīvas 70/156/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu transportlīdzekļa tipam, vai- aizliegt sākt transportlīdzekļu ekspluatāciju,ja minēto apgaismes ierīču un gaismas signālierīču uzstādīšana šajā transportlīdzekļa tipā vai šajos transportlīdzekļos atbilst šīs direktīvas noteikumiem.2. No 1985. gada 1. aprīļa dalībvalstis:- vairs nedrīkst izsniegt Direktīvas 70/156/EEK 10. panta 1. punkta pēdējā ievilkumā minēto dokumentu tādam transportlīdzekļa tipam, kurā minēto apgaismes ierīču un gaismas signālierīču uzstādīšana neatbilst šīs direktīvas noteikumiem;- var atteikt valsts tipa apstiprinājumu tādam transportlīdzekļa tipam, kurā minēto apgaismes ierīču un gaismas signālierīču uzstādīšana neatbilst šīs direktīvas noteikumiem.3. Sākot no 1987. gada 1. oktobra, dalībvalstis var aizliegt tādu transportlīdzekļu nodošanu ekspluatācijā, kuros apgaismes ierīču un gaismas signālierīču uzstādīšana neatbilst šīs direktīvas noteikumiem.3. pantsDalībvalstīs stājas spēkā noteikumi, kas vajadzīgi, lai līdz 1984. gada 1. oktobrim panāktu atbilstību šīs direktīvas prasībām, un tās par to tūlīt informē Komisiju.4. pantsŠī direktīva ir adresēta dalībvalstīm.Briselē, 1983. gada 14. decembrīKomisijas vārdā —Komisijas loceklisKarl-Heinz Narjes[1] OV L 42, 23.2.1970., 1. lpp.[2] OV L 375, 31.12.1980., 34. lpp.[3] OV L 262, 27.9.1976., 1. lpp.[4] OV L 151, 9.6.1983., 47. lpp.--------------------------------------------------PIELIKUMSDirektīvas 76/756/EEK I pielikuma grozījumiPēc 1.5. punkta pievieno šādu 1.5.0. punktu:"1.5.0. Kvēlspuldžu gaismas avots"Kvēlspuldžu gaismas avots" ir pats kvēldiegs. (Ja spuldzei ir vairāki kvēldiegi, katrs no tiem veido gaismas avotu.)"Pielikuma 1.5.2. punktu aizstāj ar šādu punktu:"1.5.2. Neatkarīgie lukturi1"Neatkarīgie lukturi" ir lukturi ar atsevišķu apgaismojošo virsmu, atsevišķu gaismas avotu un atsevišķu luktura korpusu."Pielikuma 1.5.3. punktu aizstāj ar šādu punktu:"1.5.3. Savienotie lukturi1"Savienotie lukturi" ir ierīces ar atsevišķu apgaismojošo virsmu un atsevišķu gaismas avotu, bet kopēju luktura korpusu."Pielikuma 1.5.4. punktu aizstāj ar šādu punktu:"1.5.4. Kombinētie lukturi1"Kombinētie lukturi" ir ierīces ar atsevišķu apgaismojošo virsmu, bet kopēju gaismas avotu un kopēju luktura korpusu."Pielikuma 1.5.5. punktu aizstāj ar šādu punktu:"1.5.5. Cits citā iebūvēti lukturi1"Cits citā iebūvēti lukturi" ir ierīces, kurās katram lukturim ir savs vai visiem viens gaismas avots, kas darbojas dažādos apstākļos (piem., optiskas, mehāniskas vai elektriskas atšķirības), ar pilnībā vai daļēji kopēju apgaismojošo virsmu un kopēju luktura korpusu."Pievieno šādu zemsvītras piezīmi:"1 Kas attiecas uz aizmugurējās numura zīmes apgaismes ierīci un virzienrādītājiem (5. kategorija), ja tiem nav apgaismojošās virsmas, vārdkopu "apgaismojošā virsma" aizstāj ar vārdkopu "gaismas izstarotāja virsma"."Pielikuma 1.6.5. punktu aizstāj ar šādu punktu:"1.6.5. Gaismas izstarotāja virsma"Gaismas izstarotāja virsma" ir caurspīdīgā materiāla ārējā virsma kopumā vai daļa no tās, kas ietekmē gaismas fotometriskās un kolorimetriskās īpašības.Ja gaismu izstaro tikai daļā no ārējās virsmas, šaubu gadījumā gaismas izstarotāju virsmu nosaka kompetentā iestāde pēc apspriešanās ar transportlīdzekļa un/vai detaļas ražotāju."Formulējumu 1.16. un 1.17. punktā visās valodās, izņemot angļu, pielāgo angļu tekstam. Attiecīgi:Tekstu franču valodā formulē šādi:"1.16. Témoin de fonctionnementPar témoin de fonctionnement, on entend un témoin optique ou acoustique indiquant si un dispositif, mis en action, fonctionne correctement ou non.1.17. Témoin d’enclenchementPar témoin d’enclenchement, on entend un témoin optique indiquant qu’un dispositif a été mis en action sans indiquer s’il fonctionne correctement ou non."Tekstu vācu valodā formulē šādi:"1.16. Funktionskontrolleist eine optische oder akustische Kontrolleinrichtung, die anzeigt, ob eine eingeschaltete Einrichtung einwandfrei arbeitet.1.17. Einschaltkontrolleist eine optische Einrichtung, die anzeigt, dass eine Einrichtung in Betrieb ist, gleichviel, ob sie einwandfrei funktioniert oder nicht."Tekstu itāļu valodā formulē šādi:"1.16. Spia di funzionamentoPer spia di funzionamento si intende una spia ottica o acustica che indica se un dispositivo messo in azione funziona correttamente o no.1.17. Spia di innestoPer spia di innesto si intende una spia ottica che indica che è stato messo in azione un dispositivo, senza indicare se questo funziona correttamente o no."Tekstu holandiešu valodā formulē šādi:"1.16. Functionele verklikkerOnder functionele verklikker wordt een verklikkerlicht of akoestisch verklikkersignaal verstaan dat aangeeft of een inrichting die in werking is gesteld, al dan niet correct functioneert.1.17. InschakelverklikkerOnder inschakelverklikker wordt een verklikkerlicht verstaan dat aangeeft dat een inrichting is ingeschakeld, doch niet of deze al dan niet correct functioneert."Tekstu dāņu valodā formulē šādi:"1.16. FunktionskontrolVed funktionskontrol forstås kontrollampe eller lydsignal, der angiver om en anordning, der tilsluttes, fungerer korrekt eller ikke.1.17. TilslutningskontrolVed tilslutningskontrol forstås kontrollampe, der angiver, at en anordning er tilsluttet, men ikke viser, om den fungerer korrekt eller ikke."Tekstu grieķu valodā formulē šādi:"1.16. Ενδεικτικό λειτουργίαςΩς ενδεικτικό λειτουργίας νοείται ένα οπτικό ή ακουστικό ενδεικτικό που δείχνει αν μια διάταξη που τέθηκε σε λειτουργία λειτουργεί ορθά ή όχι.1.17. Ενδεικτικό ενάρξεως λειτουργίαςΩς ενδεικτικό ενάρξεως λειτουργίας νοείται ένα οπτικό ενδεικτικό που δείχνει ότι μια διάταξη έχει τε9εί σε λειτουργία χωρίς να δείχνει αν λειτουργεί ορθά ή όχι."Pielikuma 3.10. punktu aizstāj ar šādu punktu:"3.10. Lukturi, kuri minēti 1.5. punktā, nedrīkst izstarot sarkanu gaismu priekšējā virzienā, kas varētu radīt apjukumu, un, ja vien tas nav atpakaļgaitas lukturis, nedrīkst izstarot baltu gaismu aizmugures virzienā, kas varētu radīt apjukumu. Tas neattiecas uz apgaismes ierīcēm, kas uzstādītas transportlīdzekļa iekšpusē. Uzskata, ka šī prasība ir ievērota, ja:"Pielikuma 4.3.10. punktu aizstāj ar šādu punktu:"4.3.10. Elektriskais saslēgumsJānodrošina iespēja ieslēgt un izslēgt priekšējos miglas lukturus neatkarīgi no galvenās gaismas lukturiem, tuvās gaismas lukturiem vai jebkuras galvenās gaismas un tuvās gaismas lukturu kombinācijas."Pielikuma 4.5.4.2. punktu aizstāj ar šādu punktu:"4.5.4.2. Augstums virs zemes4.5.4.2.1. Sānu virzienrādītāju gaismu izstarojošās virsmas augstums (5. kategorija) nedrīkst būt mazāks par 500 mm, mērot no viszemākā punkta, vai lielāks par 1500 mm, mērot no visaugstākā punkta.4.5.4.2.2. Virzienrādītāju augstums (1. un 2. kategorija), mērot to saskaņā ar 3.8. punkta noteikumiem, nedrīkst būt mazāks par 350 mm un lielāks par 1500 mm.4.5.4.2.3. Ja transportlīdzekļa uzbūve neļauj ievērot iepriekš minētos maksimāli pieļaujamos parametrus, tos var palielināt līdz 2300 mm 5. kategorijas sānu virzienrādītājiem un līdz 2100 mm 1. un 2. kategorijas sānu virzienrādītājiem."Pielikuma 4.5.4.3. punktu aizstāj ar šādu punktu:"4.5.4.3. Garuma virzienāAttālums no sānu virzienrādītāja gaismu izstarojošās virsmas (5. kategorija) līdz šķērsplaknei, kas iezīmē transportlīdzekļa kopējā garuma priekšējo robežu, nedrīkst pārsniegt 1800 mm. Ja transportlīdzekļa uzbūve neļauj ievērot noteikto minimālo redzamības leņķi, šo attālumu var palielināt līdz 2500 mm."Pēc 4.9.4.3. punkta pievieno šādu 4.9.4.4. punktu:"4.9.4.4. Ja priekšējais (sānu) gabarītlukturītis un kāds cits lukturis ir iebūvēti cits citā, lai pārbaudītu atbilstību izvietošanas prasībām (4.9.4.1 līdz 4.9.4.3.), tas jādara ar otrā luktura apgaismojošās virsmas palīdzību."Pielikuma 4.9.5. punktu aizstāj ar šādu punktu:"4.9.5. Ģeometriskā redzamībaHorizontālais leņķis:45o uz iekšu un 80o uz āru.Vertikālais leņķis:15o virs un zem horizontāles.Lukturiem, kas atrodas zemāk par 750 mm virs zemes, vertikālo leņķi zem horizontāles var samazināt līdz 5o."Pielikuma 4.10.5. punktu aizstāj ar šādu punktu:"4.10.5. Ģeometriskā redzamībaHorizontālais leņķis:45o uz iekšu un 80o uz āru.Vertikālais leņķis:15o virs un zem horizontāles.Lukturiem, kas atrodas zemāk par 750 mm virs zemes, vertikālo leņķi zem horizontāles var samazināt līdz 5o."Pielikuma 4.13.1. punktu aizstāj ar šādu punktu:"4.13.1. UzstādīšanaObligāti jābūt uz transportlīdzekļiem, kuru platums pārsniedz 2,10 m.Var būt uz transportlīdzekļiem, kuru platums ir no 1,80 līdz 2,10 m.Aizmugurējā kontūru gabarītlukturīša uzstādīšana uz šasijas ar kabīni nav obligāta."Pielikuma 4.13.4.1. punktu aizstāj ar šādu punktu:"4.13.4.1. Platuma virzienāPriekšā un aizmugurē | – pēc iespējas tuvāk transportlīdzekļa galējai ārmalai. Uzskata, ka šis nosacījums ir izpildīts, ja apgaismojošās virsmas punkts, kas atrodas vistālāk no transportlīdzekļa gareniskās vidus plaknes, ir ne vairāk kā 400 mm attālumā no transportlīdzekļa galējās ārmalas." |Pielikuma 4.13.4.2. punktu aizstāj ar šādu punktu:"4.13.4.2. AugstumāPriekšpusē | Mehāniskiem transportlīdzekļiem horizontālā plakne, kas ir tangenciāla ierīces apgaismojošajai virsmai, nedrīkst būt zemāka par horizontālo plakni, kas ir tangenciāla priekšējā stikla caurspīdīgās joslas augšējai malai. Piekabēm un puspiekabēm – maksimāli augstu, ievērojot prasības attiecībā uz transportlīdzekļa platumu, konstrukciju un ekspluatācijas nosacījumiem, kā arī lukturu simetriskumu |Aizmugurē | maksimāli augstu, ievērojot prasības attiecībā uz transportlīdzekļa platumu, konstrukciju un ekspluatācijas nosacījumiem, kā arī lukturu simetriskumu." |Pielikuma 4.14.1. punktu aizstāj ar šādu punktu:"4.14.1. UzstādīšanaObligāta mehāniskiem transportlīdzekļiem.Pieļaujama piekabēm ar nosacījumu, ka tie ir savienoti ar citām aizmugures gaismas signālierīcēm."Pielikuma 4.16.1. punktu aizstāj ar šādu punktu:"4.16.1. UzstādīšanaObligāta piekabēm.Pieļaujama mehāniskiem transportlīdzekļiem."Direktīvas 7. papildinājumā izdara šādus grozījumus.Tā 1.5. punktu aizstāj ar šādu punktu:"1.5. Vadības ierīču apzīmēšanai drīkst izmantot tikai šādus simbolus:+++++ TIFF +++++Var arī izmantot simbolus, kam četru svītru vietā ir piecas svītras."Zīmējumiem 2. punkta piemēros izdarīti šādi grozījumi.+++++ TIFF +++++"1. piemērs:+++++ TIFF +++++2. piemērs:+++++ TIFF +++++3. piemērs:"--------------------------------------------------


title: Komisijas Direktīva (1979. gada 18. aprīlis), ar ko tehnikas attīstībai pielāgo Padomes Direktīvu 70/221/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju šķidrās degvielas tvertnēm un pakaļējām drošības konstrukcijām

text:
Svarīgs juridisks paziņojums

|

31979L0490

Oficiālais Vēstnesis L 128 , 26/05/1979 Lpp. 0022 - 0028 Speciālizdevums somu valodā: Nodaļa 13 Sējums 9 Lpp. 0251  Speciālizdevums grieķu valodā Nodaļa 13 Sējums 8 Lpp. 0133  Speciālizdevums zviedru valodā: Nodaļa 13 Sējums 9 Lpp. 0251  Speciālizdevums spāņu valodā: Nodaļa 13 Sējums 10 Lpp. 0094  Speciālizdevums portugāļu valodā Nodaļa 13 Sējums 10 Lpp. 0094

		Komisijas Direktīva(1979. gada 18. aprīlis),ar ko tehnikas attīstībai pielāgo Padomes Direktīvu 70/221/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju šķidrās degvielas tvertnēm un pakaļējām drošības konstrukcijām(79/490/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 78/547/EEK [2], un īpaši tās 11., 12. un 13. pantu,ņemot vērā Padomes Direktīvu 70/221/EEK (1970. gada 20. marts) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju šķidrās degvielas tvertnēm un pakaļējām drošības konstrukcijām [3],tā kā, ņemot vērā gūto pieredzi un jaunākos sasniegumus, tagad ir iespējams noteikt daudz stingrākas prasības un pieskaņot tās faktiskajiem testa apstākļiem;tā kā pakaļējās drošības konstrukcijas jau tirgo gan atsevišķi, gan uzstādītas transportlīdzeklim; tā kā, ciktāl pastāv iespēja pārbaudīt šīs konstrukcijas pirms to uzstādīšanas transportlīdzeklim, to brīvo apriti var atvieglot, ieviešot EEK tipa apstiprināšanu arī šīm ierīcēm kā atsevišķajām tehniskajām vienībām Direktīvas 70/156/EEK 9.a panta nozīmē;tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu atcelšanu mehānisko transportlīdzekļu tirdzniecības nozarē,IR PIEŅĒMUSI ŠO DIREKTĪVU.1. pantsDirektīvā 70/221/EEK izdara šādus grozījumus.1. Direktīvas 2. un 2.a pantu nomaina ar šādiem pantiem:"2. pants1. Neviena dalībvalsts, atsaucoties uz šķidrās degvielas tilpnēm, nedrīkst atteikt transportlīdzekļu EEK tipa apstiprināšanu vai valsts tipa apstiprināšanu, ja šie transportlīdzekļi atbilst pielikumā izklāstītajām prasībām attiecībā uz šķidrās degvielas tilpnēm.2. Neviena dalībvalsts, atsaucoties uz pakaļējo apakšā pabraukšanas aizsardzību, nedrīkst atteikt piešķirt transportlīdzekļu EEK tipa apstiprinājumu vai valsts tipa apstiprinājumu, ja šie transportlīdzekļi atbilst pielikumā izklāstītajām prasībām attiecībā uz pakaļējo apakšā pabraukšanas aizsardzību vai ja transportlīdzekļi ir aprīkoti ar pakaļējām drošības konstrukcijām, kam piešķirts tipa apstiprinājums kā tehniskai vienībai Direktīvas 70/156/EEK 9.a panta nozīmē un kas uzstādītas saskaņā ar pielikuma II.5. punkta prasībām.3. Neviena dalībvalsts nedrīkst atteikties piešķirt EEK tipa apstiprinājumu vai valsts tipa apstiprinājumu pakaļējai drošības konstrukcijai, ja šī konstrukcija, ko uzskata par tehnisku vienību Direktīvas 70/156/EEK 9.a panta nozīmē, atbilst pielikumā izklāstītajām attiecīgajām prasībām.2.a pants1. Neviena dalībvalsts, atsaucoties uz šķidrās degvielas tilpnēm, nedrīkst atteikt vai aizliegt transportlīdzekļu pārdošanu, reģistrāciju, nodošanu ekspluatācijā vai lietošanu, ja šie transportlīdzekļi atbilst pielikumā izklāstītajām prasībām attiecībā uz šķidrās degvielas tilpnēm.2. Neviena dalībvalsts, atsaucoties uz pakaļējo apakšā pabraukšanas aizsardzību, nedrīkst atteikt vai aizliegt pārdot, reģistrēt, laist ekspluatācijā vai lietot transportlīdzekļus, ja šie transportlīdzekļi atbilst pielikumā izklāstītajām prasībām attiecībā uz pakaļējo apakšā pabraukšanas aizsardzību vai ja transportlīdzekļi ir aprīkoti ar pakaļējām drošības konstrukcijām, kam piešķirts tipa apstiprinājums kā tehniskai vienībai Direktīvas 70/156/EEK 9.a panta nozīmē un kas uzstādītas saskaņā ar pielikuma II.5. punkta prasībām.3. Neviena dalībvalsts nedrīkst aizliegt laist tirgū pakaļējo drošības konstrukciju, ja šī konstrukcija, ko uzskata par tehnisku vienību Direktīvas 70/156/EEK 9.a panta nozīmē, atbilst tipam, kuram piešķirts tipa apstiprinājums 2. panta 3. punkta nozīmē."2. Direktīvā iekļauj šādu pantu:"2.b pantsDalībvalsts, kas ir piešķīrusi EEK tipa apstiprinājumu, veic vajadzīgos pasākumus, lai tā tiktu informēta par visām izmaiņām, kas skar jebkuru pielikuma II.2.1. un II.2.2. punktā minēto detaļu vai parametru. Minētās dalībvalsts kompetentās iestādes nosaka, vai jāveic jauni modificēto tipu testi un vai par tiem jāsastāda jauns ziņojums. Ja minētie testi liecina par neatbilstību šīs direktīvas prasībām, tad modifikāciju neapstiprina."3. Padomes Direktīvas 70/221/EEK pielikumu groza saskaņā ar šīs direktīvas pielikumu.2. pants1. Neviena dalībvalsts no 1980. gada 1. janvāra transportlīdzekļu pakaļējās apakšā pabraukšanas aizsardzības dēļ nedrīkst:- atteikties piešķirt EEK tipa apstiprinājumu, izdot Padomes Direktīvas 70/156/EEK 10. panta 1. punkta pēdējā ievilkumā minētā sertifikāta kopiju vai piešķirt valsts tipa apstiprinājumu kāda tipa transportlīdzeklim, vai- aizliegt sākt transportlīdzekļu ekspluatāciju,ja detaļas, kas nodrošina šāda tipa transportlīdzekļa pakaļējo apakšā pabraukšanas aizsardzību, vai šādi transportlīdzekļi atbilst noteikumiem Direktīvā 70/221/EEK, kurā jaunākie grozījumi izdarīti ar šo direktīvu.2. No 1980. gada 1. oktobra dalībvalstis:- vairs neizdod Padomes 1970. gada 6. februāra Direktīvas 70/156/EEK 10. panta 1. punkta pēdējā ievilkumā minētā sertifikāta kopiju par tāda tipa transportlīdzekli, kura detaļas, kas nodrošina pakaļējo apakšā pabraukšanas aizsardzību, neatbilst noteikumiem Direktīvā 70/221/EEK, kurā jaunākie grozījumi izdarīti ar šo direktīvu,- atsakās piešķirt valsts tipa apstiprinājumu par tāda tipa transportlīdzekli, kura detaļas, kas nodrošina pakaļējo apakšā pabraukšanas aizsardzību, neatbilst noteikumiem Direktīvā 70/221/EEK, kurā jaunākie grozījumi izdarīti ar šo direktīvu.3. No 1981. gada 1. oktobra dalībvalstis var aizliegt sākt tādu transportlīdzekļu ekspluatāciju, kuru detaļas, kas nodrošina pakaļējo apakšā pabraukšanas aizsardzību, neatbilst noteikumiem Direktīvā 70/221/EEK, kas grozīta ar šo direktīvu.3. pantsLīdz 1980. gada 1. janvārim dalībvalstīs stājas spēkā noteikumi, kas vajadzīgi, lai izpildītu šīs direktīvas prasības, un par tiem tās tūlīt informē Komisiju.4. pantsŠī direktīva ir adresēta dalībvalstīm.Briselē, 1979. gada 18. aprīlīKomisijas vārdā —Komisijas loceklisÉtienne Davignon[1] OV L 42, 23.2.1970., 1. lpp.[2] OV L 168, 26.6.1978., 39. lpp.[3] OV L 76, 6.4.1970., 23. lpp. un OV L 65, 15.3.1979., 42. lpp.--------------------------------------------------PIELIKUMSPielikuma II iedaļas tekstu aizstāj ar šādu tekstu:"II. PAKAĻĒJĀ APAKŠĀ PABRAUKŠANAS AIZSARDZĪBAII.1. Vispārīgas piezīmesTransportlīdzekļi, uz kuriem attiecas šī direktīva, jāprojektē tā, lai nodrošinātu efektīvu aizsardzību pret M1 un N1 kategorijas transportlīdzekļu pabraukšanu apakšā no aizmugures [1].II.2. DefinīcijasII.2.1. Transportlīdzekļa tips aizsardzībai pret pakaļējo apakšā pabraukšanuTermins "transportlīdzekļa tips pakaļējai apakšā pabraukšanas aizsardzībai" ir transportlīdzekļi, kas neatšķiras pēc tādiem būtiskiem parametriem, kā:II.2.1.1. Pakaļējās ass platums, transportlīdzekļa pakaļējās daļas uzbūve, izmēri, forma un materiāli, kas tādējādi atbilst II.5.1. līdz II.5.4.5.5. punktā noteiktajām prasībām;II.2.1.2. Balstiekārtas parametri, kas tādējādi atbilst II.5.1. līdz II.5.4.5.5. punktā noteiktajām prasībām.II.2.2. Pakaļējās drošības konstrukcijas tipsTermins "pakaļējās drošības konstrukcijas tips" ir konstrukcijas, kas neatšķiras pēc tādiem būtiskiem parametriem, kā:II.2.2.1. Forma;II.2.2.2. Izmēri;II.2.2.3. Stiprinājums;II.2.2.4. Materiāli.II.3. EEK tipa apstiprinājuma pieteikumsII.3.1. Transportlīdzekļa tipa EEK tipa apstiprinājuma pieteikums attiecībā uz pakaļējo apakšā pabraukšanas aizsardzību.II.3.1.1. Pieteikums EEK tipa apstiprinājumam transportlīdzekļa tipam attiecībā uz pakaļējo apakšā pabraukšanas aizsardzību jāiesniedz transportlīdzekļa izgatavotājam vai viņa pilnvarotam pārstāvim.II.3.1.2. Tam jāpievieno šādi dokumenti trijos eksemplāros un šāda informācija:II.3.1.2.1. Transportlīdzekļa apraksts no II.2.1. punktā minēto kritēriju viedokļa kopā ar transportlīdzekļa aizmugures rasējumu mērogā un fotogrāfiju vai kopsalikuma attēlu ar atsevišķu daļu iznesumiem. Jānorāda transportlīdzekļa tipu identificējoši numuri un/vai simboli;II.3.1.2.2. Tehniskais apraksts detaļām, kas nodrošina pakaļējo apakšā pabraukšanas aizsardzību, kopā ar pietiekami sīku informāciju.II.3.1.2.3. Apstiprināmā transportlīdzekļa tipa paraugs jāiesniedz tehniskajam dienestam, kas ir atbildīgs par tipa apstiprināšanas testu izpildi.II.3.2. Pieteikums par EEK tipa apstiprināšanu attiecībā uz pakaļējo drošības konstrukciju, ko uzskata par tehnisku vienību.II.3.2.1. Pieteikums par EEK tipa apstiprinājumu attiecībā uz pakaļējo drošības konstrukciju, ko uzskata par tehnisku vienību Direktīvas 70/156/EEK 9.a panta nozīmē, jāiesniedz transportlīdzekļa izgatavotājam vai pakaļējās drošības konstrukcijas izgatavotājam vai viņu pilnvarotiem pārstāvjiem.II.3.2.2. Pakaļējās drošības konstrukcijas pieteikumā par katru tipu jāpievieno:II.3.2.2.1. Dokuments trijos eksemplāros ar konstrukcijas tehnisko īpašību aprakstu;II.3.2.2.2. Konstrukcijas tipa paraugs. Ja kompetentā iestāde uzskata par vajadzīgu, tā var pieprasīt turpmākus paraugus. Paraugi ir skaidri un neizdzēšami jāmarķē ar pieteikuma iesniedzēja tirdzniecības nosaukumu vai preču zīmi un tipa apzīmējumu.II.4. EEK tipa apstiprinājumsII.4.1. Transportlīdzekļa tips jāapgādā ar EEK tipa apstiprinājuma sertifikātu, ko sagatavo saskaņā ar kādu pielikumā sniegto paraugu:II.4.1.1. Pieteikumam, kas minēts II.3.1. punktā, paraugs sniegts 1. papildinājumā.II.4.1.2. Pieteikumam, kas minēts II.3.2. punktā, paraugs sniegts 2. papildinājumā.II.5. SpecifikācijasII.5.1. Visi transportlīdzekļi jāprojektē un/vai jāaprīko tā, lai visā platumā nodrošinātu efektīvu aizsardzību pret M1 un N1 kategorijas transportlīdzekļu pabraukšanu apakšā no aizmugures [2].II.5.2. Uzskata, ka kāds no M1, M2, M3, N1, O1 vai O2 [3] kategorijas transportlīdzekļiem atbilst II.5.1. punktā izklāstītajiem nosacījumiem, ja klīrenss šasijas visā aizmugures platumā vai karkasa galvenajai daļai nepārsniedz 55 cm.Šī prasība jāievēro 45 cm attālumā no transportlīdzekļa aizmugures galapunkta.II.5.3. Uzskata, ka kāds no N2, N3, O3 vai O4 [4] kategorijas transportlīdzekļiem atbilst II.5.1. punkta izklāstītajiem nosacījumiem, ja:- transportlīdzeklis ir aprīkots ar pakaļējo drošības konstrukciju saskaņā ar II.5.4. punkta prasībām vai- transportlīdzeklis aizmugurē ir projektēts un/vai aprīkots tā, ka to formas un parametru dēļ tā detaļas var uzskatīt par pakaļējās drošības konstrukcijas aizvietotāju. Uzskata, ka pakaļējo drošības konstrukciju veido tādas detaļas, kuru funkciju kombinācija atbilst II.5.4. punktā izklāstītajām prasībām.II.5.4. Pakaļējā drošības konstrukcija, še turpmāk "konstrukcija", parasti sastāv no šķērssijas un savienotājelementiem, kas pievienoti šasijas lonžeroniem vai to aizvietotājiem.Tai jābūt šādām galvenajām pazīmēm:II.5.4.1. Konstrukcija jāuzstāda pēc iespējas tuvāk transportlīdzekļa aizmugures daļai. Nenoslogotam transportlīdzeklim [5] neviens konstrukcijas apakšējās malas punkts nedrīkst atrasties augstāk par 55 cm virs zemes;II.5.4.2. Konstrukcijas platums nevienā punktā nedrīkst pārsniegt pakaļējās ass platumu, ko mēra riteņu visattālākajos punktos, izņemot riepu izliekumu pie pašas zemes, ne arī būt katrā pusē īsāks par aizmugurējo asi vairāk nekā 10 cm. Ja ir vairākas pakaļējās asis, tad par platumu ņem platāko;II.5.4.3. Šķērssijas šķērsgriezuma augstums nedrīkst būt mazāks par 10 cm. Šķērssijas sānu gali nedrīkst liekties uz aizmuguri vai būt ar asām ārmalām; šis nosacījums ir izpildīts, ja šķērssijas sānu gali ārpusē ir noapaļoti, un to izliekuma rādiuss ir vismaz 2,5 mm;II.5.4.4. Konstrukciju var projektēt tā, ka var mainīt tās novietojumu transportlīdzekļa aizmugurē. Tādā gadījumā jānodrošina nostiprināšana darba stāvoklī, lai nepieļautu netīšu stāvokļa maiņu. Jābūt iespējai operatoram mainīt konstrukcijas novietojumu ar spēku, kas nepārsniedz 40 daN;II.5.4.5. Konstrukcijai jābūt pietiekami izturīgai pret spēkiem, kas pielikti paralēli transportlīdzekļa garenvirziena asij, un darba stāvoklī jābūt pievienotai šasijas lonžeroniem vai to aizvietotājiem.Šī prasība būs ievērota, ja pēc izmantošanas, kā arī tās laikā nevienā no punktiem P1, P2 un P3 horizontālais attālums starp konstrukcijas aizmuguri un transportlīdzekļa aizmugures galapunktu nepārsniedz 40 cm. Mērot šo attālumu nenoslogotam transportlīdzeklim, neņem vērā nevienu transportlīdzekļa daļu, kas atrodas augstāk par 3 m virs zemes;II.5.4.5.1. Punkti P1 atrodas 30 cm attālumā no gareniskās plaknes, kas pieskaras riteņu ārmalām uz pakaļējās ass; punkti P2, kas atrodas uz taisnes, kura savieno punktus P1, ir cits no cita 70 līdz 100 cm attālumā simetriski attiecībā pret transportlīdzekļa garenvirziena vidusplakni, un to pareizo vietu ir norādījis ražotājs. Transportlīdzekļa ražotājam jānosaka punktu P1 un P2 augstums virs zemes starp taisnēm, kas ierobežo konstrukciju horizontāli. Tomēr nenoslogotam transportlīdzeklim augstums nedrīkst pārsniegt 60 cm. Punkts P3 ir viduspunkts taisnei, kas savieno punktus P2;II.5.4.5.2. Secīgi abos punktos P1 un punktā P3 jāpieliek horizontāls spēks 12,5 % apjomā no maksimālā tehniski pieļaujamā transportlīdzekļa svara, bet nepārsniedzot 2,5 x 104 N;II.5.4.5.3. Secīgi abos punktos P2 jāpieliek horizontāls spēks 50 % apjomā no maksimālā tehniski pieļaujamā transportlīdzekļa svara, bet nepārsniedzot 10 x 104 N;II.5.4.5.4. Spēki, kas norādīti II.5.4.5.2. un II.5.4.5.3. punktā, jāpieliek atsevišķi. Spēku pielikšanas kārtību var norādīt ražotājs;II.5.4.5.5. Veicot praktisku testu, lai pārbaudītu atbilstību iepriekšminētajām prasībām, jāievēro šādi nosacījumi:II.5.4.5.5.1. Konstrukcija jāpievieno transportlīdzekļa šasijas lonžeroniem vai to aizvietotājiem;II.5.4.5.5.2. Norādītie spēki jāpieliek ar attiecīgi savienotiem (piemēram, ar universāliem savienojumiem) plunžeriem un tiem jābūt paralēliem transportlīdzekļa garenvirziena vidusplaknei pa virsmu ne vairāk kā 25 cm augstumā (precīzs augstums jānorāda ražotājam) un 20 cm platu ar vertikālo malu izliekuma rādiusu 5 ± 1 mm; virsmas centrs secīgi ir punktos P1, P2 un P3.II.5.5. Atkāpjoties no iepriekšminētajām prasībām, šā pielikuma prasības attiecībā uz pakaļējo apakšā pabraukšanas aizsardzību nepiemēro šādu kategoriju transportlīdzekļiem:- traktoriem puspiekabēm;- "štropu" piekabēm un līdzīgām piekabēm baļķu vai citu garu priekšmetu transportēšanai;- transportlīdzekļiem, kuriem pakaļējā apakšā pabraukšanas aizsardzība nav saderīga ar izmantošanu."[1] OV L 76, 6.4.1970., 23. lpp. un OV L 65, 15.3.1979., 42. lpp.[2] OV L 76, 6.4.1970., 23. lpp. un OV L 65, 15.3.1979., 42. lpp.[3] OV L 76, 6.4.1970., 23. lpp. un OV L 65, 15.3.1979., 42. lpp.[4] OV L 76, 6.4.1970., 23. lpp. un OV L 65, 15.3.1979., 42. lpp.[5] Kā noteikts Direktīvas 70/156/EEK I pielikuma 2.6. punktā.--------------------------------------------------


title: Komisijas Direktīva 82/318/EEK (1982. gada 2. aprīlis),

text:
Svarīgs juridisks paziņojums

|

31982L0318

Oficiālais Vēstnesis L 139 , 19/05/1982 Lpp. 0009 - 0016 Speciālizdevums somu valodā: Nodaļa 13 Sējums 12 Lpp. 0017  Speciālizdevums spāņu valodā: Nodaļa 13 Sējums 12 Lpp. 0162  Speciālizdevums zviedru valodā: Nodaļa 13 Sējums 12 Lpp. 0017  Speciālizdevums portugāļu valodā Nodaļa 13 Sējums 12 Lpp. 0162

		Komisijas Direktīva82/318/EEK(1982. gada 2. aprīlis),ar ko tehnikas attīstībai pielāgo Padomes Direktīvu 76/115/EEK par dalībvalstu tiesību aktu tuvināšanu attiecībā uz mehānisko transportlīdzekļu drošības jostu stiprinājumiemEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 80/1267/EEK [2], un jo īpaši tās 11. pantu,ņemot vērā Padomes Direktīvu 76/115/EEK (1975. gada 18. decembris) par dalībvalstu tiesību aktu tuvināšanu attiecībā uz mehānisko transportlīdzekļu drošības jostu stiprinājumiem [3], kurā jaunākie grozījumi izdarīti ar Direktīvu 81/575/EEK [4], un jo īpaši tās 6. pantu,tā kā ceļu satiksmes drošības nolūkā Padome ar Direktīvu 81/575/EEK paplašināja Direktīvas 76/115/EEK darbības jomu, kas līdz tam aprobežojās ar M1 kategorijas transportlīdzekļiem, kuri definēti Direktīvas 70/156/EEK I pielikumā, lai tajā iekļautu visas mehānisko transportlīdzekļu kategorijas; tā kā šāda darbības jomas paplašināšana bija iespējama tehnikas attīstības dēļ, kas bija sasniegta pa to laiku; tā kā šāda pasākuma ieviešanai tomēr būs nepieciešama minētajā direktīvā noteikto prasību un testu saskaņošana ar paplašināto darbības jomu; tā kā direktīvas piemērošanā gūtā pieredze ir atklājusi nepieciešamību pēc konkrētiem noteikumiem, kuri vairāk jāsaskaņo ar faktiskajiem testa apstākļiem;tā kā šīs direktīvas noteikumi ir saskaņā ar atzinumu, ko sniegusi komiteja, kura izveidota, lai tehnikas attīstībai pielāgotu direktīvas par tehnisku šķēršļu novēršanu mehānisko transportlīdzekļu tirdzniecībā,IR PIEŅĒMUSI ŠO DIREKTĪVU.1. pantsDirektīvas 76/115/EEK I, II un III pielikumu groza saskaņā ar šīs direktīvas pielikumu.2. pants1. No 1982. gada 1. oktobra neviena dalībvalsts drošības jostu stiprinājumu dēļ M1 kategorijas mehāniskajiem transportlīdzekļiem nedrīkst:- atteikties piešķirt EEK tipa apstiprinājumu, izdot Direktīvas 70/156/EEK 10. panta 1. punkta pēdējā ievilkumā minēto sertifikātu vai piešķirt valsts tipa apstiprinājumu kādam mehāniskā transportlīdzekļa tipam, vai- aizliegt transportlīdzekļu nodošanu ekspluatācijā,ja šā tipa transportlīdzeklī vai šajos transportlīdzekļos drošības jostu stiprinājumi atbilst Direktīvas 76/115/EEK prasībām, kurā grozījumi izdarīti ar šo direktīvu.2. No 1983. gada 1. oktobra dalībvalstis M1 kategorijas mehāniskajiem transportlīdzekļiem:- vairs neizdod Direktīvas 70/156/EEK 10. panta 1. punkta pēdējā ievilkumā minēto sertifikātu nevienam mehāniskā transportlīdzekļa tipam, kura drošības jostu stiprinājumi neatbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu,- var atteikties piešķirt valsts tipa apstiprinājumu mehānisko transportlīdzekļu tipiem, kuru drošības jostu stiprinājumi neatbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu.Dažiem kabrioletiem vai automašīnām ar noņemamu jumtu, kuras apstiprinātas saskaņā ar Direktīvas 76/115/EEK I pielikuma 4.3.2. punktu tā sākotnējā variantā, iepriekš minēto datumu aizstāj ar 1986. gada 1. oktobri.3. No 1984. gada 1. oktobra dalībvalstis var aizliegt tādu M1 kategorijas transportlīdzekļu nodošanu ekspluatācijā, kuru drošības jostu stiprinājumi neatbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu.Šis noteikums neattiecas uz dažiem kabrioletiem vai automašīnām ar noņemamu jumtu, kuras apstiprinātas saskaņā ar Direktīvas 76/115/EEK I pielikuma 4.3.2. punktu tā sākotnējā variantā.3. pants1. No 1982. gada 1. oktobra neviena dalībvalsts drošības jostu stiprinājumu dēļ transportlīdzekļiem, kuri nav M1 kategorijas transportlīdzekļi, nedrīkst:- atteikties piešķirt EEK tipa apstiprinājumu, izdot Direktīvas 70/156/EEK 10. panta 1. punkta pēdējā ievilkumā minēto sertifikātu vai piešķirt valsts tipa apstiprinājumu kādam mehāniskā transportlīdzekļa tipam, vai- aizliegt transportlīdzekļu nodošanu ekspluatācijā,ja šā tipa transportlīdzeklī vai šajos transportlīdzekļos drošības jostu stiprinājumi atbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu.2. Neatkarīgi no šā panta 1. punkta neviena dalībvalsts drošības jostu stiprinājumu dēļ nedrīkst:- līdz 1986. gada 30. septembrim atteikties piešķirt EEK tipa apstiprinājumu, izdot Direktīvas 70/156/EEK 10. panta 1. punkta pēdējā ievilkumā minēto sertifikātu vai piešķirt valsts tipa apstiprinājumu kādam N2 un N3 kategorijas mehāniskā transportlīdzekļa tipam,- līdz 1987. gada 30. septembrim aizliegt šo kategoriju transportlīdzekļu nodošanu ekspluatācijā,ja šis transportlīdzekļa tips vai šie transportlīdzekļi nav aprīkoti ar drošības jostu stiprinājumiem.4. pantsDalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 1982. gada 30. septembrī izpildītu šīs direktīvas prasības. Par to tās tūlīt informē Komisiju.5. pantsŠī direktīva ir adresēta dalībvalstīm.Briselē, 1982. gada 2. aprīlīKomisijas vārdā —Komisijas loceklisKarl-Heinz Narjes[1] OV L 42, 23.2.1970., 1. lpp.[2] OV L 375, 31.12.1980., 34. lpp.[3] OV L 24, 30.1.1976., 6. lpp.[4] OV L 209, 29.7.1981., 30. lpp.--------------------------------------------------PIELIKUMSDirektīvas 76/115/EEK pielikumu grozījumiI PIELIKUMS – DEFINĪCIJAS, PIETEIKUMI EEK TIPA APSTIPRINĀJUMAM, EEK TIPA APSTIPRINĀJUMS, SPECIFIKĀCIJAS, TESTI, RAŽOJUMU ATBILSTĪBA, NORĀDĪJUMIPielikuma 1.9. punkts. Angļu valodas variantā svītro frāzi "(tip-up)".Pielikuma 2.2.1. punktu formulē šādi:"2.2.1. Transportlīdzekļa konstrukcijas vispārējā izkārtojuma rasējumi atbilstošā mērogā, kas parāda jostu stiprinājumu, (attiecīgā gadījumā) efektīvo jostu stiprinājumu atrašanās vietu, kā arī jostu stiprinājumu un konstrukcijas, pie kuras tie piestiprināti, sīki rasējumi."Pielikuma 4.1.1. punktu formulē šādi:"4.1.1. H ir atskaites punkts, kā definēts Direktīvas 77/649/EEK III pielikuma 1.1. punktā, kurš jānosaka saskaņā ar minētajā direktīvā izklāstīto procedūru.4.1.1.1. H′ punkts ir atskaites punkts, kas atbilst H, kā definēts 4.1.1. punktā, un to nosaka visiem parastiem stāvokļiem, kādos sēdekli lieto.4.1.1.2. R punkts ir sēdekļa atskaites punkts, kurš definēts Direktīvas 77/649/EEK III pielikuma 1.2. punktā."Pielikuma 4.1.2. punktu formulē šādi:"4.1.2. Atskaites līnija ir taisne, kā definēts Direktīvas 77/649/EEK III pielikuma 3.4. punktā."Pielikuma 4.1.4. punktu formulē šādi:"4.1.4. C punkts ir punkts, kas atrodas 450 mm vertikāli virs R punkta. Tomēr, ja S attālums, kas definēts 4.1.6. punktā, nav mazāks par 280 mm un ja ražotājs izvēlas 4.4.4.3. punktā noteikto alternatīvo formulu BR = 280 mm + 0,8 S, vertikālais attālums starp C un R ir 500 mm."Pielikuma 4.1.5. punkts. Frāzi "H punkts" aizstāj ar frāzi "H′ punkts".Pielikuma 4.1.6.2.1. punktu formulē šādi:"4.1.6.2.1. Autovadītāja sēdekļa P plakne ir vertikāla plakne, kas ir paralēla transportlīdzekļa gareniskajai vidus plaknei, kura iet caur stūres rata centru stūres rata loka plaknē, kad stūres rats, ja tas ir regulējams, ir centrālā pozīcijā."Pielikuma 4.1.6.2.3. punkts. Pēdējo rindu formulē šādi:"A < 300 mm, ja sols ir paredzēts vairāk nekā divu pasažieru sēdēšanai."Pielikuma 4.3.4. punkts. Pievieno šādu tekstu:"Tādā gadījumā pietiek ar diviem apakšējiem stiprinājumiem."Svītro 4.4.2.3. punktu.Pielikuma 4.4.3. punkts. Holandiešu valodas variantu papildina ar vārdu "effectief".Pielikuma 4.4.3.1. punktu formulē šādi:"4.4.3.1. α1 un α2 leņķim jābūt no 30° līdz 80° lielam visos parastos sēdekļa lietošanas stāvokļos. Ja M1 kategorijas mehānisko transportlīdzekļu priekšējiem sēdekļiem vismaz viens no α1 un α2 leņķiem ir nemainīgs visos parastajos lietošanas stāvokļos, tā vērtība ir 60° ± 10°."Pielikuma 4.4.3.2. punktu formulē šādi:"4.4.3.2. Soliem transportlīdzekļos, kuri nav M1 kategorijas transportlīdzekļi, aizmugures sēdekļiem un regulējamiem sēdekļiem ar regulēšanas ierīci, kā aprakstīts 1.12. punktā, kuru sēdekļa atzveltnes leņķis ir mazāks par 20° (sk. III pielikuma 1. attēlu), α1 un α2 leņķis var būt mazāks par 4.4.3.1. punktā noteikto minimālo vērtību, ja tas nav mazāks par 20° jebkurā parastā lietošanas stāvoklī."Pielikuma 4.4.4.1. punktu formulē šādi:"4.4.4.1. Ja izmanto siksnas vadāmierīci vai līdzīgu ierīci, kura ietekmē efektīvā augšējā jostas stiprinājuma atrašanās vietu, šo atrašanās vietu nosaka kā parasti, ņemot vērā stiprinājuma stāvokli, kad siksnas gareniskā centra līnija iet caur J1 punktu, kas noteikts secīgi no R punkta pēc šādiem trijiem segmentiem:RZ , kas ir atskaites līnijas segments, kurš mērīts augšupejošā virzienā no R punkta un ir 530 mm garš;ZX , kas ir segments, kurš ir perpendikulārs transportlīdzekļa gareniskajai vidus plaknei un kurš mērīts no Z punkta stiprinājuma virzienā un ir 120 mm garš;XJ1 , kas ir segments, kurš ir perpendikulārs plaknei, kas noteikta ar RZ un ZX segmentiem, un kurš mērīts virzienā uz priekšu no X punkta un ir 60 mm garš.J2 punktu nosaka simetriski J1 punktam ap garenisko vertikālo plakni, kura iet caur 4.1.2. punktā aprakstīto tā manekena atskaites līniju, kurš novietots konkrētajā sēdeklī."Pielikuma 4.4.4.2. punktu formulē šādi:"4.4.4.2. Efektīvajam augšējam stiprinājumam jāatrodas zem FN plaknes, kura iet perpendikulāri sēdekļa gareniskajai vidus plaknei un ar atskaites līniju veido 65° lielu leņķi. Aizmugures sēdekļu gadījumā leņķi var samazināt līdz 60°. FN plaknei jābūt novietotai tā, lai tā krustotos ar atskaites līniju D punktā tā, ka GRD = 315 mm + 1,8 S. Tomēr, ja S < 200 mm, GRD ir 675 mm."Pielikuma 4.4.4.3. punktu formulē šādi:"4.4.4.3. Efektīvajam augšējam jostas stiprinājumam jāatrodas zem FK plaknes, kas iet perpendikulāri sēdekļa gareniskajai vidus plaknei un krustojas ar atskaites līniju B punktā, veidojot 120° leņķi tā, ka BR = 260 mm + S. Ja S < 280 mm, ražotājs var izmantot BR = 260 mm + 0,8 S pēc saviem ieskatiem."Pielikuma 4.4.4.5. punkts. "H" aizstāj ar "R".Pielikuma 4.4.4.6. punktu formulē šādi:"4.4.4.6. Efektīvajam augšējam jostas stiprinājumam jāatrodas virs horizontālās plaknes, kas iet caur 4.1.4. punktā definēto C punktu."Pielikuma 4.4.4.7. punktu formulē šādi:"4.4.4.7. Papildus 4.3.1. punktā noteiktajam augšējam stiprinājumam var nodrošināt citus efektīvos augšējos stiprinājumus, ja ir izpildīts viens no šādiem nosacījumiem:4.4.4.7.1. Papildu stiprinājumi atbilst 4.4.4.1. līdz 4.4.4.6. punktā noteiktajām prasībām;4.4.4.7.2. Papildu stiprinājumus var izmantot bez instrumentu palīdzības, tie atbilst 4.4.4.5. un 4.4.4.6. punktā noteiktajām prasībām un atrodas vienā no platībām, kuras noteiktas, pārvietojot III pielikuma 1. attēlā norādīto platību 80 mm augšup vai lejup vertikālā virzienā;4.4.4.7.3. Stiprinājums(i) ir paredzēts(i) četrpunktu drošības jostai, tas/tie atbilst 4.4.4.6. punktā noteiktajām prasībām un atrodas zem šķērsplaknes, kura iet caur atskaites līniju, un atrodas:4.4.4.7.3.1. Viena stiprinājuma gadījumā – divu divskaldņu kopējās platības iekšpusē, ko norobežo vertikāles, kuras iet caur 4.4.4.1. punktā definēto J1 un J2 punktu un kuru horizontālie posmi ir noteikti III pielikuma 2. attēlā;4.4.4.7.3.2. Divu stiprinājumu gadījumā – jebkura iepriekš definētā piemērotā divskaldņa iekšpusē ar noteikumu, ka katrs stiprinājums ir ne vairāk kā 50 mm attālumā no simetriski novietotā otra stiprinājuma spoguļattēla stāvokļa virs 4.1.6. punktā definētās konkrētā sēdekļa P plaknes."Pielikuma 4.5.1. punkts. Holandiešu valodas versijā "(7,16 duim)" aizstāj ar "(7/16)".Aiz 4.5.1. punkta pievieno šādu jaunu 4.5.2. un 4.5.3. punktu:"4.5.2. Ja ražotājs ir aprīkojis transportlīdzekli ar drošības jostām, kas ir piestiprinātas visiem attiecīgajam sēdeklim paredzētajiem stiprinājumiem, šiem stiprinājumiem nav jāatbilst 4.5.1. punktā noteiktajai prasībai, ja tie atbilst pārējiem šīs direktīvas noteikumiem. Tāpat 4.5.1. punktā izklāstītā prasība neattiecas uz papildu stiprinājumiem, kas atbilst 4.4.4.7.3. punktā paredzētajiem nosacījumiem.4.5.3. Jābūt iespējai atdalīt drošības jostu un stiprinājumu, nesabojājot stiprinājumu."Pielikuma 5.1.2. punktu formulē šādi:"5.1.2. Sēdekļus uzstāda un novieto tādā braukšanas vai lietošanas stāvoklī, kādu izvēlējies tehniskais dienests, kurš veic apstiprinājuma testus, lai nodrošinātu visnelabvēlīgākos apstākļus sistēmas izturībai. Sēdekļu stāvokli norāda ziņojumā. Sēdekļa atzveltni, ja tās slīpums ir regulējams, nobloķē, kā noteicis ražotājs, vai, ja šādas specifikācijas nav, jebkurā stāvoklī, kas cik vien iespējams tuvāk atbilst efektīvam sēdekļa atzveltnes 25° leņķim M1 un N1 kategorijas transportlīdzekļiem un 15° leņķim visu pārējo kategoriju transportlīdzekļiem."Pielikuma 5.3.2. punkts. "10o + 5o" aizstāj ar "10 ± 5o".Pielikuma 5.3.3. punkts. Holandiešu valodas variantā "kort" aizstāj ar "snel".Pielikuma 5.3.5.1. punkts. Pievieno šādu tekstu:"Bez tam gadījumos, kad ir vairāk stiprinājumu nekā paredzēts 4.3. punktā, šos stiprinājumus pakļauj 5.4.5. punktā noteiktajam testam, kurā slodze tiek pārnesta uz stiprinājumiem ar tādas ierīces palīdzību, kam ir tās drošības jostas tipa ģeometrija, kuru paredzēts pievienot šiem stiprinājumiem."Pielikuma 5.4.1.2., 5.4.1.3., 5.4.2.1. un 5.4.2.2. punkts. Pievieno šādu tekstu:"To transportlīdzekļu gadījumā, kas nav M1 un N1 kategorijas transportlīdzekļi, testa slodze ir 675 ± 20 daN."Pielikuma 5.4.3. punkts. Pievieno šādu tekstu:"To transportlīdzekļu gadījumā, kas nav M1 un N1 kategorijas transportlīdzekļi, testa slodze ir 1110 ± 20 daN."Pielikuma 5.4.4.2. punkts. Pievieno šādu tekstu:"To transportlīdzekļu gadījumā, kas nav M1 un N1 kategorijas transportlīdzekļi, šim spēkam jābūt vienādam ar sakomplektēta sēdekļa desmitkārtīgu svaru."Aiz 5.4.4.2. punkta pievieno šādu jaunu 5.4.5. punktu:"5.4.5. Īpaša tipa jostas konfigurācijas tests.5.4.5.1. Tai vilkšanas ierīcei (sk. IV pielikuma 2. attēlu), kas pievienota šādas drošības jostas stiprinājumiem ar ierīces palīdzību, kurai ir ķermeņa augšdaļas siksnas vai siksnu ģeometrija, jāpieliek 1350 ± 20 daN liela slodze testa laikā.5.4.5.2. Tajā pašā laikā vilkšanas ierīcei (sk. IV pielikuma 3. attēlu), kura pievienota abiem apakšējiem jostu stiprinājumiem, jāpieliek 1350 ± 20 daN liels vilces spēks.5.4.5.3. To transportlīdzekļu gadījumā, kuri nav M1 un N1 kategorijas transportlīdzekļi, šī testa slodze ir 675 ± 20 daN."Pielikuma 5.5.2. punktu formulē šādi:"5.5.2. Transportlīdzekļos, kuros tiek izmantotas pārvietošanas un bloķēšanas ierīces, kas ļauj visu sēdekļu lietotājiem izkāpt no transportlīdzekļa, pēc vilces spēka pārtraukšanas šīm ierīcēm joprojām jābūt darbināmām ar roku."II PIELIKUMS – PIELIKUMS TRANSPORTLĪDZEKĻA EEK TIPA APSTIPRINĀJUMA SERTIFIKĀTAM: DROŠĪBAS JOSTU STIPRINĀJUMI1. zemsvītras piezīme: Paskaidrojumus aizstāj ar šādu tekstu:""A" – trīspunktu jostai;"B" – iegurņa jostai;"S" – speciāla veida jostām; šajā gadījumā tipu veids jāpaskaidro "Piezīmēs";"Ar", "Br" vai "Sr" – jostām ar pievilkšanas ierīcēm;"Are", "Bre" vai "Sre" – jostām ar pievilkšanas ierīcēm un enerģijas slāpēšanas ierīcēm vismaz vienam stiprinājumam."III pielikumu groza šādi:III PIELIKUMS1. attēlsEfektīvo jostu stiprinājumu atrašanās vietas+++++ TIFF +++++2. attēlsEfektīvie augšējie stiprinājumi saskaņā ar I pielikuma 4.4.4.7.3. punktu+++++ TIFF +++++IV pielikums: pievieno šādu attēlu:+++++ TIFF +++++3. attēls--------------------------------------------------